SL Uradni list Evropske unije L 43/6

UREDBA KOMISIJE (EU) št. 130/2012

z dne 15. februarja 2012

o zahtevah za homologacijo za motorna vozila v zvezi z dostopom do vozila in sposobnostjo manevriranja ter o izvajanju Uredbe (ES) št. 661/2009 Evropskega parlamenta in Sveta o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (1), in zlasti člena 14(1)(a) Uredbe,

ob upoštevanju naslednjega:

(1) Uredba (ES) št. 661/2009 je ločena uredba za namene postopka homologacije, določenega z Direktivo 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila („okvirna direktiva“) (2).

(2) Uredba (ES) št. 661/2009 razveljavlja Direktivo Sveta 70/387/EGS z dne 27. julija 1970 o približevanju zakonodaje držav članic o vratih motornih in priklopnih vozil (3) in Direktivo Sveta 75/443/EGS z dne 26. junija 1975 o približevanju zakonodaje držav članic o vzvratni prestavi in opremi za merjenje hitrosti motornih vozil (4). Zahteve iz navedenih direktiv za stopnice za dostop, držala in nastopne plošče ter naprave za vzvratno vožnjo je treba prenesti v to uredbo ter jih po potrebi prilagoditi znanstvenemu in tehničnemu razvoju. Nekatere druge zahteve iz navedenih direktiv, ki jih ta uredba ne zajema, so že obravnavane z obvezno uporabo Pravilnika Ekonomske komisije Združenih narodov za Evropo (UN/ECE) št. 11 (5) in Pravilnika št. 39 (6), ki sta navedena v Prilogi IV k Uredbi (ES) št. 661/2009.

(3) Kolikor je ustrezno, mora biti področje uporabe te uredbe v skladu s področjem uporabe Direktive 70/387/EGS in Direktive 75/443/EGS. Uredba mora zato zajemati vozila kategorij M in N.

(4) Uredba (ES) št. 661/2009 določa osnovne zahteve za homologacijo motornih vozil v zvezi z dostopom do vozila, in sicer za stopnice za dostop, držala in nastopne plošče, ter v zvezi s sposobnostjo manevriranja, in sicer za naprave za vzvratno vožnjo. Treba je določiti posebne postopke, preskuse in zahteve za tako homologacijo.

(5) Ukrepi, predvideni s to uredbo, so v skladu z mnenjem Tehničnega odbora za motorna vozila –

SPREJELA NASLEDNJO UREDBO:

Člen 1

Področje uporabe

Ta uredba se uporablja za motorna vozila kategorij M in N, kakor sta opredeljeni v Prilogi II k Direktivi 2007/46/ES.

Člen 2

Opredelitve pojmov

V tej uredbi se uporabljajo naslednje opredelitve pojmov:

(1) „tip vozila glede na dostop do vozila in sposobnost manevriranja“ pomeni vozila, ki se ne razlikujejo v naslednjih bistvenih vidikih: (a) značilnosti nastopnih plošč, stopnic za dostop in držal, (b) značilnosti naprave za vzvratno vožnjo;

(2) „terensko vozilo“ pomeni vozilo, ki izpolnjuje merila iz dela A Priloge II k Direktivi 2007/46/ES;

(3) „vstop“ pomeni najnižjo točko odprtine vrat ali druge strukture, katera koli je višja, ki jo mora oseba doseči v višino, da lahko vstopi v prostor za potnike.

Člen 3

ES-homologacija vozila v zvezi z dostopom do vozila in sposobnostjo manevriranja

1. Proizvajalec ali njegov zastopnik pri homologacijskem organu vloži vlogo za ES-homologacijo vozila v zvezi z dostopom do vozila in sposobnostjo manevriranja.

2. Vloga mora biti sestavljena v skladu z obrazcem iz opisnega lista iz dela 1 Priloge I.

3. Če so izpolnjene ustrezne zahteve iz prilog II in III k tej uredbi, homologacijski organ podeli ES-homologacijo in izda številko homologacije v skladu s sistemom številčnega označevanja iz Priloge VII k Direktivi 2007/46/ES.

Država članica ne sme dodeliti iste številke drugemu tipu vozila.

4. Za namene odstavka 3 homologacijski organ izda certifikat o ES-homologaciji, pripravljen v skladu z vzorcem iz dela 2 Priloge I.

Člen 4

Veljavnost in razširitev homologacij, podeljenih v skladu z Direktivo 70/387/EGS in Direktivo 75/443/EGS

Nacionalni organi dovolijo prodajo in začetek uporabe vozil, homologiranih pred datumom iz člena 13(2) Uredbe (ES) št. 661/2009, in še naprej podeljujejo razširitve homologacij za navedena vozila pod pogoji iz Direktive 70/387/EGS in Direktive 75/443/EGS.

Člen 5

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 15. februarja 2012 Za Komisijo Predsednik José Manuel BARROSO

(1) UL L 200, 31.7.2009, str. 1.

(2) UL L 263, 09.10.2007, str. 1.

(3) UL L 176, 10.8.1970, str. 5.

(4) UL L 196, 26.7.1975, str. 1.

(5) UL L 120, 13.5.2010, str. 1.

(6) UL L 120, 13.5.2010, str. 40.

PRILOGA I Upravne določbe za homologacijo vozil v zvezi z dostopom do vozila in sposobnostjo manevriranja DEL 1 Opisni list VZOREC Opisni list št. … o ES-homologaciji vozila v zvezi z dostopom do vozila in sposobnostjo manevriranja. Kjer je ustrezno, se naslednji podatki predložijo v treh izvodih skupaj s seznamom vsebine. Morebitne risbe morajo biti dovolj podrobne in predložene v ustreznem merilu v formatu A4 ali zložene v tem formatu. Morebitne fotografije morajo biti dovolj podrobne. Če so sistemi, sestavni deli ali samostojne tehnične enote iz tega opisnega lista upravljani elektronsko, morajo biti dodani podatki o njihovem delovanju. 0. SPLOŠNO 0.1. Znamka (blagovno ime proizvajalca): … 0.2. Tip: … 0.2.1. Trgovske oznake (če obstajajo): … 0.3. Podatki za identifikacijo tipa vozila, če je na vozilu oznaka (1): … 0.3.1. Mesto te oznake: … 0.4. Kategorija vozila (2): … 0.5. Ime in naslov proizvajalca: … 0.8. Imena in naslovi proizvodnih obratov: … 0.9. Ime in naslov zastopnika proizvajalca (če obstaja): … 1. SPLOŠNI KONSTRUKCIJSKI PODATKI O VOZILU 1.1. Fotografije in/ali risbe vzorčnega vozila: … 2. MASE IN MERE (3) (4) 2.6. Masa v stanju, pripravljenem za vožnjo Masa vozila s karoserijo in pri vlečnih vozilih druge kategorije kot M1 s spenjalno napravo, če jo je montiral proizvajalec, v stanju, pripravljenem za vožnjo, ali masa šasije ali šasije s kabino, brez karoserije in/ali spenjalne naprave, če proizvajalec ne montira karoserije in/ali spenjalne naprave (vključno s tekočinami, orodjem, rezervnim kolesom, če je vgrajeno, in voznikom ter pri avtobusih tudi enim članom posadke, če je v vozilu poseben sedež za posadko) (5) (največja in najmanjša masa za vsako varianto): … 4. PRENOS (6) 4.6. Prestavna razmerja Vzvratna prestava: … 9. KAROSERIJA 9.3. Vrata za potnike, ključavnice in tečaji 9.3.1. Razmestitev vrat in njihovo število: … 9.3.4. Podroben opis, vključno z merami, vstopov, stopnic in potrebnih ročajev ali oprijemnega drogovja (kadar je to ustrezno): … Pojasnila DEL 2 Certifikat o ES-homologaciji VZOREC Format: A4 (210 × 297 mm) CERTIFIKAT O ES-HOMOLOGACIJI Sporočilo o: — ES-homologaciji (7) — razširitvi ES-homologacije (7) — zavrnitvi ES-homologacije (7) — preklicu ES-homologacije (7) tipa vozila v zvezi z dostopom do vozila in sposobnostjo manevriranja v skladu z Uredbo (EU) št. 130/2012 [ta uredba], kakor je bila nazadnje spremenjena z Uredbo (EU) št. …/… (7) Številka ES-homologacije: … Razlog za razširitev: … ODDELEK I 0.1. Znamka (blagovno ime proizvajalca): … 0.2. Tip: … 0.2.1. Trgovske oznake (če obstajajo): … 0.3. Podatki za identifikacijo tipa, če je oznaka na vozilu (8): … 0.3.1. Mesto te oznake: … 0.4. Kategorija vozila (9): … 0.5. Ime in naslov proizvajalca: … 0.8. Imena in naslovi proizvodnih obratov: … 0.9. Ime in naslov zastopnika proizvajalca (po potrebi): … ODDELEK II 1. Dodatni podatki: glej Dopolnilo. 2. Tehnična služba, pristojna za opravljanje preskusov: … 3. Datum poročila o preskusu: … 4. Številka poročila o preskusu: … 5. Morebitne pripombe: glej Dopolnilo. 6. Kraj: … 7. Datum: … 8. Podpis: … Priloge : Opisna dokumentacija Poročilo o preskusu (1) Če oznake za identifikacijo tipa vsebujejo znake, nebistvene za opis vozila, sestavnih delov ali samostojnih tehničnih enot, ki so zajeti v tem opisnem listu, je treba te znake v dokumentaciji nadomestiti s simbolom „?“ (npr. ABC??123??). (2) Klasifikacija v skladu z opredelitvami iz dela A Priloge II k Direktivi 2007/46/ES. (3) Kadar obstajata izvedenka z običajno kabino in izvedenka s spalno kabino, je treba navesti podatke o masah in merah za obe izvedenki. (4) Standard ISO 612: 1978 – Cestna vozila – Mere motornih in vlečenih vozil – Pogoji in opredelitve. (5) Masa voznika in po potrebi člana posadke je ocenjena na 75 kg (68 kg teža potnika in 7 kg teža prtljage po standardu ISO 2416:1992), posoda za gorivo je napolnjena na 90 %, drugi sistemi, ki vsebujejo tekočino (razen tistih za odpadno vodo), pa na 100 % zmogljivosti, ki jo navaja proizvajalec. (6) Zahtevane podrobnosti morajo biti podane za vsako od predvidenih variant. (7) Neustrezno črtati. (8) Če oznake za identifikacijo tipa vsebujejo znake, nebistvene za opis vozila, sestavnih delov ali samostojnih tehničnih enot, ki so zajeti v tem opisnem listu, je treba te znake v dokumentaciji nadomestiti s simbolom „?“ (npr. ABC??123??). (9) Kakor je določeno v oddelku A Priloge II k Direktivi 2007/46/ES. Dopolnilo k certifikatu o ES-homologaciji št. … 1. Dodatni podatki: 1.1. Kratek opis tipa vozila – konstrukcija, dimenzije, oblike in uporabljeni materiali: … … 2. Tip vozila kategorije M1/N1/N2, pri katerem največja masa ne presega 7,5 tone, je (1)/ni (1) opremljen z nastopnimi ploščami ali stopnicami za dostop. 3. Terensko vozilo: da/ne (1) 4. Naprava za vzvratno vožnjo: menjalnik / druga sredstva (1) 4.1. Kratek opis naprave za vzvratno vožnjo, če te funkcije ne opravlja menjalnik: … 5. Pripombe: … (1) Neustrezno črtati.

PRILOGA II Zahteve za vozila v zvezi z dostopom do vozila 1. SPLOŠNE ZAHTEVE 1.1. Konstrukcijske značilnosti vozila morajo omogočati popolnoma varen vstop v prostor za potnike in izstop iz njega, vhodi v prostor za potnike pa morajo biti konstruirani tako, da je njihova uporaba enostavna in povsem varna. 2. NASTOPNE PLOŠČE IN STOPNICE ZA DOSTOP 2.1. Pesto, platišča ter drugi deli kolesa ne štejejo za nastopne plošče ali stopnice za dostop za namene te uredbe, razen če nastopnih plošč ali stopnic za dostop ni mogoče pritrditi drugje na vozilu zaradi konstrukcije ali uporabe. 2.2. Višina vstopa se določi neposredno kot razdalja od površine tal ali kot razdalja od vodoravne ravnine, ki v vzdolžni smeri poteka skozi sredino stopnice neposredno pod njim. DEL 1 Zahteve v zvezi z dostopom do vrat prostora za potnike in izhoda skoznje za vozila kategorije N2, katerih največja masa ne presega 7,5 tone, in za vozila kategorije N3 1. STOPNICE ZA DOSTOP DO PROSTORA ZA POTNIKE (slika 1) 1.1. Razdalja (A) od površine tal do zgornje površine najnižje stopnice, merjeno pri vozilu v stanju, pripravljenem za vožnjo, na vodoravni in ravni površini, ne sme presegati 600 mm. 1.1.1. Vendar je pri terenskih vozilih mogoče razdaljo (A) povečati do 700 mm. 1.2. Razdalja (B) med zgornjo površino stopnic ne sme biti večja od 400 mm. Navpična razdalja med dvema zaporednima stopnicama se ne sme spreminjati za več kot 50 mm. Zadnja zahteva ne velja za razdaljo med skrajno zgornjo stopnico in vstopom v prostor za potnike. 1.2.1. Vendar je pri terenskih vozilih mogoče to razdaljo povečati do 100 mm, kakor je navedeno zgoraj. 1.3. Poleg tega morajo biti izpolnjene naslednje minimalne geometrijske zahteve: (a) globina stopnice (D): 80 mm; (b) skupna globina stopnice (E) (vključno z globino): 150 mm; (c) širina stopnice (F): 300 mm; (d) širina najnižje stopnice (G): 200 mm; (e) višina stopnice (S): 120 mm; (f) prečni zamik med stopnicami (H): 0 mm; (g) vzdolžno prekrivanje (J) med dvema zaporednima stopnicama v istem nizu ali med skrajno zgornjo stopnico in višino vstopa v kabino: 200 mm. 1.3.1. Vendar je pri terenskih vozilih mogoče vrednost (F) zmanjšati na 200 mm. 1.4. Pri terenskih vozilih je najnižja stopnica lahko konstruirana kot prečka na lestvi, če je to potrebno zaradi konstrukcije ali uporabe. V takih primerih mora biti globina prečke (R) najmanj 20 mm. 1.4.1. Prečke z okroglim presekom niso dovoljene. 1.5. Najvišja stopnica mora biti nameščena tako, da je pri izstopu iz prostora za potnike lahko dosegljiva. 1.6. Vse stopnice za dostop morajo biti konstruirane tako, da se prepreči nevarnost zdrsa. Poleg tega morajo imeti stopnice za dostop, ki so med vožnjo izpostavljene vremenskim vplivom in umazaniji, primeren odtok ali odtočno površino. 2. DOSTOP DO DRŽAL PRI VSTOPU V PROSTOR ZA POTNIKE (slika 1) 2.1. Za dostop do prostora za potnike je treba zagotoviti enega ali več primernih oprijemnih drogov, držal ali drugih enakovrednih oprijemal. 2.1.1. Oprijemne drogove, držala ali druga enakovredna oprijemala je treba namestiti tako, da se jih je mogoče enostavno oprijeti in ne ovirajo dostopa do prostora za potnike. 2.1.2. Razdalja med oprijemnimi drogovi, držali ali drugimi enakovrednimi oprijemali je lahko največ 100 mm. 2.1.3. V primeru dostopa z več kot dvema stopnicama morajo biti oprijemni drogovi, držala ali druga enakovredna oprijemala nameščeni tako, da se lahko oseba hkrati opira z obema rokama in enim stopalom ali obema stopaloma in eno roko. 2.1.4. Razen v primeru stopnic morata biti zasnova in položaj oprijemnih drogov, držal in drugih enakovrednih oprijemal taka, da spodbujata voznike, da izstopajo tako, da so obrnjeni proti prostoru za potnike. 2.1.5. Volan se lahko šteje za oprijemalo. 2.2. Višina (N) spodnjega roba vsaj enega oprijemnega droga, držala ali drugega enakovrednega oprijemala, izmerjena od površine tal pri vozilu v stanju, pripravljenem na vožnjo, na vodoravni in ravni površini, ne sme presegati 1 850 mm. 2.2.1. Vendar je pri terenskih vozilih mogoče to razdaljo (N) povečati do 1 950 mm. 2.2.2. Če višina vstopa v prostor za potnike, izmerjena od površine tal, presega „N“, se ta višina šteje za „N“. 2.2.3. Poleg tega mora biti najmanjša razdalja (P) med zgornjim robom oprijemnih drogov, držal ali drugih enakovrednih oprijemal in vstopom v prostor za potnike naslednja: (a) oprijemni drogovi, držala ali druga ustrezna oprijemala (U): 650 mm; (b) oprijemni drogovi, držala ali druga enakovredna oprijemala (V): 550 mm. 2.3. Izpolnjene morajo biti naslednje geometrijske zahteve: (a) velikost oprijema (K): najmanj 16 mm in največ 38 mm; (b) dolžina (M): najmanj 150 mm; (c) razdalja od delov vozila (L): najmanj 40 mm pri odprtih vratih. Slika 1 Stopnice in držala za dostop v prostor za potnike DEL 2 Zahteve v zvezi z dostopom do vrat v prostor za potnike in izhodom skoznje za vozila kategorije N2, katerih največja masa ne presega 7,5 tone, ali za vozila kategorije N3 1. NASTOPNE PLOŠČE IN STOPNICE ZA DOSTOP 1.1. Vozila kategorij M1 in N1 ter N2, katerih največja masa ne presega 7,5 tone, morajo imeti najmanj eno nastopno ploščo ali stopnico za dostop, če je vstop v prostor za potnike več kot 600 mm nad tlemi, merjeno pri vozilu v stanju, pripravljenem za vožnjo, na vodoravni in ravni površini. 1.1.1. Vendar je pri terenskih vozilih mogoče navedeno razdaljo povečati do 700 mm. 1.2. Vse nastopne plošče in stopnice za dostop morajo biti konstruirane tako, da se prepreči nevarnost zdrsa. Poleg tega morajo imeti nastopne plošče in stopnice za dostop, ki so med vožnjo izpostavljene vremenskim vplivom in umazaniji, primeren odtok ali odtočno površino.